
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2417 

10 Νοεμβρίου 2015 


ΑΠΟΦΑΣΕΙ Σ 

Αριθμ. 179056/Β3 

Τροποποίηση της υπ’ αριθμ. 170321/Δ13/21-10-2014 (ΦΕΚ 
2869/Β72014) κοινής υπουργικής απόφασης «Χρη¬ 
ματοδότηση και Υλοποίηση του έργου “Πληρω¬ 
μή Αναπληρωτών και Ωρομισθίων Εκπαιδευτικών 
(2014ΣΕ04700000) από το εθνικό σκέλος του Προ¬ 
γράμματος Δημοσίων Επενδύσεων του Υπουργείου 
Παιδείας και Θρησκευμάτων”». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ, ΑΝΑΠΤΥΞΗΣ, ΚΑΙ ΤΟΥΡΙΣΜΟΥ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

1.1. Του Ν.3614/2007 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική πε¬ 
ρίοδο 2007-2013» (267/Α'), όπως τροποποιήθηκε και ισχύει. 

1.2. Του θεσμικού πλαισίου που διέπει την Ειδική Υπη¬ 
ρεσία Εφαρμογής Εκπαιδευτικών Δράσεων του Υπουρ¬ 
γείου Παιδείας Δια Βίου Μάθησης και Θρησκευμάτων 
(ΥΠΔΒΜΘ) και ειδικότερα την παρ.1 του άρθρου 6 του 
Ν.3027/2002 (152/Α') «Ρύθμιση θεμάτων Οργανισμού 
Σχολικών Κτιρίων, ανώτατης εκπαίδευσης και άλλες 
διατάξεις», περί σύστασης της Ειδικής Υπηρεσίας Εφαρ¬ 
μογής Εκπαιδευτικών Δράσεων, όπως τροποποιήθηκε 
και ισχύει. 

1.3. Του άρθρου 50 του Ν.2413/1996 (ΦΕΚ 124/Α') με τον 
οποίο συστήθηκε ο Ειδικός Λογαριασμός, όπως τροπο¬ 
ποιήθηκε και ισχύει. 

1.4. Του άρθρου 11 παρ. 2 του Ν.2640/1998 (ΦΕΚ 206/Α') 
«Δευτεροβάθμια τεχνική- επαγγελματική εκπαίδευση και 
άλλες διατάξεις». 

1.5. Την παρ. 1 του άρθρου 25 του Ν.4203/2013 (ΦΕΚ 235/ 
Α'/1-11-2013) «Θέματα Πρωτοβάθμιας και Δευτεροβάθμιας 
Δημόσιας Εκπαίδευσης και άλλες διατάξεις». 

1.6. Του Ν.2685/1999 (ΦΕΚ 35/Α') «Κάλυψη δαπανών με¬ 
τακινούμενων υπαλλήλων εντός και εκτός Επικράτειας 
και άλλες διατάξεις». 

1.7. Του Ν.4281/2014 (ΦΕΚ 160/Α') «Μέτρα στήριξης και 
ανάπτυξης της Ελληνικής Οικονομίας, οργανωτικά θέμα¬ 
τα Υπουργείου Οικονομικών και άλλες διατάξεις». 

1.8. Του Ν.4024/2011 (ΦΕΚ 226/Α') «Συνταξιοδοτικές ρυθ¬ 
μίσεις, ενιαίο μισθολόγιο -βαθμολόγιο, εργασιακή εφε¬ 


δρεία και άλλες διατάξεις εφαρμογής του μεσοπρόθε¬ 
σμου πλαισίου δημοσιονομικής στρατηγικής 2012-2015». 

1.9. Του Ν.3861/2010 (ΦΕΚ 112/Α') «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκε και ισχύει. 

1.10. Του άρθρου 19 του Ν.4283/2014 όπως αντικαταστάθη- 
κε με το άρθρο 4 της Πράξης Νομοθετικού Περιεχομένου 
«Κατεπείγουσες ρυθμίσεις για την απρόσκοπτη έναρξη 
του σχολικού έτους 2015-2016 και την εύρυθμη λειτουργία 
των σχολικών μονάδων» (ΦΕΚ ΙΟδ/τ.Α'/10-09-2015). 

1.11. Του Ν.4270/2014 (ΦΕΚ 143/Α') «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ)-δημόσιο λογιστικό και άλλες διατάξεις». 

1.12. Του άρθρου 90 του Π.δ. 63/2005 (ΦΕΚ 98/Α') «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά όργανα». 

1.13. Του Π.δ. 114/2014 «Οργανισμός Υπουργείου Παιδείας 
και Θρησκευμάτων», όπως τροποποιήθηκε και ισχύει. 

1.14. Του Π.δ. 70/2015 (ΦΕΚ 114/τ.Α') «Ανασύσταση των 
Υπουργείων Πολιτισμού και Αθλητισμού, Υποδομών, Με¬ 
ταφορών και Δικτύων, Αγροτικής Ανάπτυξης και Τρο¬ 
φίμων. Ανασύσταση του Υπουργείου Ναυτιλίας και Αι¬ 
γαίου και μετονομασία του σε Υπουργείο Ναυτιλίας και 
Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομικών, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Περιβάλ¬ 
λοντος και Ενέργειας σε Υπουργείο Περιβάλλοντος και 
Ενέργειας. Μεταφορά Γενικής Γραμματείας Βιομηχανίας 
στο Υπουργείο Οικονομίας, Ανάπτυξης και Τουρισμού». 

1.15. Του Π.δ. 73/2015 (ΦΕΚ 116/τ.Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

2. Τις αποφάσεις: 

2.1. Με αρ. πρωτ. 20087/08 κοινή υπουργική απόφαση 
(ΦΕΚ 2665/Β') σχετικά με την «Οργάνωση της Ειδικής 
Υπηρεσίας Εφαρμογής Προγραμμάτων ΚΠΣτου ΥΠΕΠΟ», 
όπως τροποποιήθηκε και ισχύει. 

2.2. Με αρ. πρωτ. 329/2005 κοινή υπουργική απόφαση 
(ΦΕΚ 210/Β') σχετικά με τη σύσταση Ειδικού Λογαριασμού 
στο Υπουργείο Παιδείας Εθνικής Παιδείας και Θρησκευ¬ 
μάτων, όπως τροποποιήθηκε και ισχύει. 

2.3. Την με αρ.110101/Η/08-08-2013 κοινή υπουργική από¬ 
φαση (ΦΕΚ 2033/2013/τ.Β') «Αναδιάρθρωση της Γενικής 
Διεύθυνσης Οικονομικών Υπηρεσιών του Υπουργείου 
Παιδείας και Θρησκευμάτων». 

2.4. Την αρ. 92382/Α1/11.06.2015 (ΦΕΚ 1183/τ.Β'/19-06- 
2015) κοινή απόφαση του Υπουργού και του Αναπληρωτή 
Υπουργού Πολιτισμού, Παιδείας και Θρησκευμάτων σχετι¬ 
κά με τη μεταβίβαση δικαιώματος υπογραφής «Με εντολή 
Υπουργού» και «Με εντολή Αναπληρωτή Υπουργού» στο 
Γενικό Γραμματέα του Υπουργείου Πολιτισμού, Παιδείας 
και Θρησκευμάτων και στους Προϊσταμένους Γενικών 
Διευθύνσεων, Διευθύνσεων και Τμημάτων Υπουργείου 
Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.). 

2.5. Την αρ. 170321/Δ13/21-10-2014 (ΦΕΚ 2869/τ.Β'/2014) 
κοινή υπουργική απόφαση «Χρηματοδότηση και Υλοποί¬ 
ηση του έργου “Πληρωμή Αναπληρωτών και Ωρομισθίων 
Εκπαιδευτικών (2014ΣΕ04700000) από το εθνικό σκέλος 
του Προγράμματος Δημοσίων Επενδύσεων του Υπουρ¬ 
γείου Παιδείας και Θρησκευμάτων”». 

2.6. Την Σ.Α.Ε. 047 του Υπουργείου Ανάπτυξης και Ανταγω¬ 
νιστικότητας (ΑΔΑ7ΧΜΡΦ-ΨΩΧ) με την ένταξη του έργου 
«Πληρωμή Αναπληρωτών και Ωρομισθίων Εκπαιδευτικών 
του Υπουργείου Παιδείας και Θρησκευμάτων» στο Π.δ.Ε. 
2014 με κωδικό 2014ΣΕ04700000, συνολικού προϋπολογι¬ 
σμού εκατόν δεκαπέντε εκατομμυρίων ευρώ (€115.000.000), 
εκ των οποίων τα δεκαοκτώ εκατομμύρια ευρώ (€18.000.000) 
βαρύνουν το έτος 2014, τα πενήντα τέσσερα εκατομμύρια 
ευρώ (€54.000.000) το έτος 2015 και τα σαράντα τρία εκα¬ 
τομμύρια ευρώ (€43.000.000) το έτος 2016. 

2.7. Την υπ’ αρ. ΔΙΠΑΑΔ/Φ.ΕΓΚΡ./113/29921/29-09-2015 
εγκριτική απόφαση της Επιτροπής του άρθρου 2 παρ. 1 
της αρ. 33/2006 Π.Υ.Σ. (ΦΕΚ 280/Α'/2006). 

2.8. Την αρ. Υ29/8-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό Οι¬ 
κονομικών Γεώργιο Χουλιαράκη» (ΦΕΚ 2168 Β'). 

3. Τις ανάγκες σε εκπαιδευτικούς διαφόρων κλάδων κα¬ 
θώς και σε ειδικό εκπαιδευτικό και βοηθητικό προσωπικό 
στις σχολικές μονάδες της Πρωτοβάθμιας και της Δευτε¬ 
ροβάθμιας Εκπαίδευσης καθώς και στις Δομές της Ειδικής 
Αγωγής και Εκπαίδευσης για το σχολικό έτος 2015-2016. 

4. Το γεγονός ότι από τις διατάξεις της παρούσης 
προκαλείται επιπρόσθετη δαπάνη ύψους εβδομήντα δύο 
εκατομμυρίων ευρώ (€72.000.000), εκ των οποίων τα εί¬ 
κοσι εννέα εκατομμύρια ευρώ (€29.000.000) το έτος 2015 
και τα σαράντα τρία εκατομμύρια ευρώ (€43.000.000) το 
έτος 2016, και η οποία θα καλυφθεί από το Π.δ.Ε. 2015 
με κωδικό 2014ΣΕ04700000. Η ανωτέρω επιπρόσθετη 
δαπάνη δεν είναι νέα καθόσον είχε καθοριστεί με τις 
διατάξεις της από 10-09-2015 ΠΝΠ(ΦΕΚΙΟδΑ'). 

5. Την αρ. 175066/Β1/03-11-2015 Εισήγηση της Γενικής 
Διεύθυνσης Οικονομικών Υπηρεσιών του ΥΠ.Π.Ε.Θ. 

6. Την αρ. 96019/18-09-2015 απόφαση έγκρισης τροπο¬ 
ποίησης στο Πρόγραμμα Δημοσίων Επενδύσεων της ΣΑΕ 
047 (ΑΔΑ: 79ΓΨ465ΦΘΘ-ΓΣΞ), αποφασίζουμε: 

Τροποποιούμε την υπ’ αριθμ. 170321/Δ13/21-10-2014 (ΦΕΚ 
2869/τ.Β'/2014) κοινή υπουργική απόφαση «Χρηματοδό¬ 
τηση και Υλοποίηση του έργου “Πληρωμή Αναπληρωτών 
και Ωρομισθίων Εκπαιδευτικών (2014ΣΕ04700000) από το 
εθνικό σκέλος του Προγράμματος Δημοσίων Επενδύσεων 
του Υπουργείου Παιδείας και Θρησκευμάτων”» ως εξής: 

Άρθρο 1 - Αντικείμενο του έργου 

Η παρ.α) αντικαθίσταται ως εξής: 

α) Περιγραφή 

Για την κάλυψη των λειτουργικών κενών σε δημόσιες 


σχολικές μονάδες πρωτοβάθμιας και δευτεροβάθμιας 
εκπαίδευσης και σε δομές της Ειδικής Αγωγής διενερ- 
γούνται προσλήψεις εκπαιδευτικών με σύμβαση ιδιωτικού 
δικαίου ορισμένου χρόνου, ήτοι αναπληρωτών εκπαιδευ¬ 
τικών πλήρους ωραρίου, αναπληρωτών εκπαιδευτικών 
μειωμένου ωραρίου και ωρομισθίων εκπαιδευτικών καθώς 
και Ειδικού Εκπαιδευτικού και Βοηθητικού Προσωπικού, 
σε εφαρμογή των κατά περίπτωση κείμενων διατάξεων. 
Αντικείμενο του παρόντος έργου είναι η χρηματοδό¬ 
τηση της δαπάνης μισθοδοσίας των προσληφθέντων 
αναπληρωτών και ωρομισθίων εκπαιδευτικών καθώς και 
του Ειδικού Εκπαιδευτικού (ΕΕΠ) και Ειδικού Βοηθητικού 
Προσωπικού (ΕΒΠ). 

Η παρ. γ) αντικαθίσταται ως εξής: 

γ) Πηγή Χρηματοδότησης 

Το έργο με τίτλο “Πληρωμή Αναπληρωτών και Ωρομι¬ 
σθίων Εκπαιδευτικών καθώς και του Ειδικού Εκπαιδευτι¬ 
κού και Βοηθητικού Προσωπικού (2014ΣΕ04700000) από 
το εθνικό σκέλος του προγράμματος Δημοσίων Επεν¬ 
δύσεων του Υπουργείου Παιδείας και Θρησκευμάτων”, 
το οποίο εγκρίθηκε από το Υπουργείο Ανάπτυξης και 
Ανταγωνιστικότητας στη Συλλογική Απόφαση Έργων 
(ΣΑΕ) 047 (ΑΔΑ7ΧΜΡΦ-ΨΩΧ), χρηματοδοτείται από το 
Εθνικό Σκέλος Προγράμματος Δημοσίων Επενδύσεων. 

Ο προϋπολογισμός του έργου ανέρχεται στο ποσό των 
εκατόν δεκαπέντε εκατομμυρίων ευρώ (€115.000.000), εκ 
των οποίων τα δεκαοκτώ εκατομμύρια ευρώ (€18.000.000) 
βαρύνουν το έτος 2014, τα πενήντα τέσσερα εκατομμύρια 
ευρώ (€54.000.000) το έτος 2015 και τα σαράντα τρία 
εκατομμύρια ευρώ (€43.000.000) το έτος 2016. 

Η εκκαθάριση και πληρωμή των προκαλούμενων δα¬ 
πανών θα πραγματοποιείται από την Ειδική Υπηρεσία 
Εφαρμογής Εκπαιδευτικών Δράσεων και τον Ειδικό Λο¬ 
γαριασμό του ΥΠ.Π.Ε.Θ. σύμφωνα με το ισχύον θεσμικό 
πλαίσιο λειτουργίας τους. 

Η παρ. δ) αντικαθίσταται ως εξής: 

Τ ο έργο με τίτλο «Πληρωμή Αναπληρωτών και Ωρομι¬ 
σθίων Εκπαιδευτικών καθώς και του Ειδικού Εκπαιδευτι¬ 
κού και Βοηθητικού Προσωπικού (2014ΣΕ04700000) από 
το εθνικό σκέλος του προγράμματος Δημοσίων Επεν¬ 
δύσεων του Υπουργείου Παιδείας και Θρησκευμάτων» 
αφορά τα σχολικά έτη 2014-2015 και 2015-2016. 

Μετά την παρ. δ) προστίθεται παρ. ε) ως εξής: 

ε) Νομοθετικό πλαίσιο και διαδικασίες πρόσληψης των 
αναπληρωτών και ωρομισθίων των κλάδων του Ειδικού 
Εκπαιδευτικού Προσωπικού και αναπληρωτών Ειδικού 
Βοηθητικού Προσωπικού. 

Πριν την έναρξη εκάστου σχολικού έτους υποβάλλο¬ 
νται από τους υποψηφίους αναπληρωτές και ωρομι¬ 
σθίους των κλάδων του Ειδικού Εκπαιδευτικού Προσω¬ 
πικού (ΕΕΠ) και αναπληρωτές του Ειδικού Βοηθητικού 
Προσωπικού (ΕΒΠ) αιτήσεις εκδήλωσης ενδιαφέροντος 
για πρόσληψη σε νομούς/περιοχές της Περιφερειακής 
Διεύθυνσης Εκπαίδευσης της προτίμησής τους στην 
οποία και αιτούνται. 

Κατόπιν καταρτίζονται πίνακες κατάταξης των υπο¬ 
ψήφιων αναπληρωτών και ωρομισθίων κατά κλάδο και 
ειδικότητα ανά Περιφερειακή Διεύθυνση Εκπαίδευσης. 

Κατά τη διάρκεια του διδακτικού έτους, προσλαμβά¬ 
νονται από τις Περιφερειακές Διευθύνσεις Εκπαίδευσης 
κατά αύξουσα σειρά κατάταξης των οικείων πινάκων και 
βάσει των προτιμήσεων τους, αναπληρωτές των κλάδων 
ειδικού εκπαιδευτικού προσωπικού και ειδικού βοηθητικού 
προσωπικού για την κάλυψη των λειτουργικών κενών των 
κλάδων αυτών στις ΣΜΕΑΕ και στα ΚΕΔΔΥ. 

Το υποχρεωτικό εβδομαδιαίο ωράριο υποστηρικτικού 
έργου των κλάδων του ΕΕΠ που υπηρετούν σε ΣΜΕΑΕ 
είναι 25 ώρες ενώ η παραμονή τους στο σχολείο δύνα- 
ται να παραταθεί μέχρι 30 ώρες εβδομαδιαίως, όταν οι 
ανάγκες των φοιτούντων μαθητών το επιβάλλουν. Για 
τον κλάδο του ΕΒΠ το υποχρεωτικό ωράριο είναι όσες 
οι ώρες λειτουργίας της σχολικής μονάδας και όχι περισ¬ 
σότερες από 30 εβδομαδιαίως. Το υποχρεωτικό ωράριο 
των ειδικοτήτων ΕΕΠ που υπηρετούν στα ΚΕΔΔΥ είναι 6 
ώρες ημερησίως και 30 ώρες εβδομαδιαίως. 

Εφόσον τα λειτουργικά κενά ανά περιοχή πρόσληψης 
δεν δικαιολογούν την πρόσληψη αναπληρωτών του ΕΕΠ, 
προσλαμβάνονται από τις αρμόδιες Περιφερειακές Δ/ 
νοείς Εκπαίδευσης κατά αύξουσα σειρά κατάταξης των 
οικείων πινάκων, ωρομίσθιοι των κλάδων ΕΕΠ για απα¬ 
σχόληση από 1 έως 8 ώρες την εβδομάδα. Για τις δια¬ 
δικασίες των προσλήψεων ισχύουν οι γενικές διατάξεις: 

1. Της παρ. 16 του άρθρου 2 του Ν.2817/2000 όπως 
συμπληρώθηκε με την παρ.19 του Ν.3027/2002 και των 
παραγράφων 3 και 4 του μέρους Β' του άρθρου 4 του 
Ν.2817/2000 (ΦΕΚ 78/τ.Α') «Εκπαίδευση των ατόμων με 
ειδικές εκπαιδευτικές ανάγκες και άλλες διατάξεις» και 
της παρ. 4 του άρθρου 23 του Ν.3699/2008 (ΦΕΚ 199/ 
τ.Α') «Ειδική Αγωγή και Εκπαίδευση ατόμων με αναπηρία 
ή με ειδικές εκπαιδευτικές ανάγκες» με τις οποίες προ- 
βλέπεται η πρόσληψη Ε.Ε.Π. και Ε.Β.Π. με σχέση εργασίας 
ιδιωτικού δικαίου σε συνδυασμό με τις κατά περίπτωση 
ειδικότερες υφιστάμενες διατάξεις αναφορικά με τα τυ¬ 
πικά προσόντα ανά κλάδο και ειδικότητα. 

2. Της παρ. 1 του άρθρου 17 του Ν.3699/2008 (ΦΕΚ 199/ 
τ.Α') «Ειδική Αγωγή και Εκπαίδευση ατόμων με αναπηρία 
ή με ειδικές εκπαιδευτικές ανάγκες», όπως συμπληρώθη¬ 
κε με την περίπτωση α) της παρ. 5 του άρθρου 56 του 
Ν.3966/2011. 

3. Του άρθρου 18 του Ν.3699/2008 (ΦΕΚ 199/τ.Α'), όπως 
αντικαταστάθηκε με την περίπτωση β) της παρ. 5 του 
άρθρου 56 του Ν.3966/2011. 

4. Των 28915/Γ6/12-03-2007, 28911/Γ6/12-03-2007, 27922/ 
Γ6/08-03-2007 (ΦΕΚ 449/τ.Β') Υπουργικών Αποφάσεων 
«Ωράριο και καθηκοντολόγιο των κλάδων ΕΕΠ και ΕΒΠ 
στις ΣΜΕΑΕ και ΚΕΔΔΥ». 

5. Των άρθρων 13 και 14 του Π.δ. 1/2003 (ΦΕΚ Ι/τ.Α') 
«Σύνθεση συγκρότηση και λειτουργία συμβουλίων πρω¬ 
τοβάθμιας και δευτεροβάθμιας εκπαίδευσης και ειδικής 
αγωγής, αρμοδιότητες αυτών κλπ.». 

Άρθρο 2 - Εμπλεκόμενοι φορείς και Αρμοδιότητες 

1. Στους εμπλεκόμενους φορείς της παρ. α), προστί¬ 
θενται: 

• Η Διεύθυνση Ειδικής Αγωγής και Εκπαίδευσης του 
ΥΠ.Π.Ε.Θ. 

• Οι Περιφερειακές Διευθύνσεις Πρωτοβάθμιας και 
Δευτεροβάθμιας Εκπαίδευσης της χώρας. 

• Οι Αναπληρωτές Προϊστάμενοι των ΚΕΔΔΥ της χώ¬ 
ρας. 

2. Όπου στην παρ. α) γίνεται αναφορά σε Διευθύνσεις 
και Υπηρεσίες της Κεντρικής Υπηρεσίας του Υπουργείου 
Πολιτισμού, Παιδείας και Θρησκευμάτων, νοούνται αυ¬ 
τές όπως συστάθηκαν με το Π.δ. 114/2014 «Οργανισμός 
Υπουργείου Παιδείας και Θρησκευμάτων». 

3. Στην παρ. ε) προστίθεται η εξής αρμοδιότητα της 
Ειδικής Υπηρεσίας Εφαρμογής Εκπαιδευτικών Δράσεων 
του ΥΠ.Π.Ε.Θ.: 

• Απόδοση παρακρατούμενων φόρων. 


4. Στην παρ. στ) 

α) προστίθεται εδάφιο ως εξής: 

• Οι Διευθυντές Εκπαίδευσης έχουν τις ίδιες αρμοδι¬ 
ότητες και για τους αναπληρωτές και ωρομισθίους των 
κλάδων ΕΕΠ και αναπληρωτών ΕΒΠ που απασχολούνται 
σε Σχολικές Μονάδες της Α/θμιας και της Β/θμιας Εκπαί¬ 
δευσης, όπως και για τους υπόλοιπους εκπαιδευτικούς, 
πλην της αρμοδιότητας της υπογραφής των συμβάσεων 
απασχόλησης του ΕΕΠ και ΕΒΠ και της ανάκλησης του 
ορισμού των ωρομίσθιων ΕΕΠ που δεν ανταποκρίνονται 
στο έργο τους ή δεν πληρούν τις κείμενες νομικές δι¬ 
ατάξεις, τα οποία αποτελούν αρμοδιότητες του Περι¬ 
φερειακού Διευθυντή Εκπαίδευσης. Επίσης εισηγούνται 
στον Περιφερειακό Διευθυντή Εκπαίδευσης την ανάκληση 
της πρόσληψης των αναπληρωτών ΕΕΠ και ΕΒΠ που 
δεν ανταποκρίνονται στο έργο τους ή δεν πληρούν τις 
κείμενες νομικές διατάξεις. 

β) Η φράση «καταβάλλει τα ποσά στους δικαιούχους 
εκπαιδευτικούς και αποδίδει τα ποσά που αφορούν σε 
φορολογικές υποχρεώσεις (Φόρος Μισθωτών Υπηρεσιών), 
ασφαλιστικές εισφορές και κρατήσεις τρίτων» αντικαθί¬ 
σταται με την εξής φράση «καταβάλλει τα ποσά στους 
δικαιούχους εκπαιδευτικούς και αποδίδει τα ποσά που 
αφορούν σε ασφαλιστικές εισφορές και κρατήσεις τρί¬ 
των». 

5. Προστίθενται παρ. ζ), η) και θ) ως εξής: 

ζ) Οι αρμοδιότητες της Διεύθυνσης Ειδικής Αγωγής και 
Εκπαίδευσης είναι: 

• Η συγκέντρωση των λειτουργικών κενών αναπλη¬ 
ρωτών και ωρομισθίων των κλάδων Ειδικού Εκπαιδευ¬ 
τικού Προσωπικού (ΕΕΠ) και αναπληρωτών του Ειδικού 
Βοηθητικού Προσωπικού (ΕΒΠ) από τις Περιφερειακές 
Διευθύνσεις Εκπαίδευσης και η διάθεση πιστώσεων στο 
πλαίσιο των υφισταμένων. 

• Η ενημέρωση των Περιφερειακών Διευθύνσεων Εκ¬ 
παίδευσης για την απρόσκοπτη υλοποίηση του έργου. 

• Η διάθεση ωρών για την πρόσληψη ωρομισθίων των 
κλάδων ΕΕΠ. η) Οι αρμοδιότητες των Περιφερειακών Δι¬ 
ευθύνσεων Εκπαίδευσης είναι: 

• Η σύνταξη αποφάσεων πρόσληψης αναπληρωτών 
ΕΕΠ και ΕΒΠ που προσλαμβάνονται στις δομές Ειδικής 
Αγωγής και στα σχολεία Γ ενικής Παιδείας. 

• Η σύνταξη αποφάσεων πρόσληψης ωρομισθίων ΕΕΠ 
που προσλαμβάνονται στις δομές Ειδικής Αγωγής. 

• Η κατανομή των πιστώσεων αναπληρωτών ΕΕΠ και 
ΕΒΠ και των ωρών ωρομισθίων ΕΕΠ στα λειτουργικά 
κενά των δομών Ειδικής Αγωγής, κατόπιν εισήγησης του 
οικείου ΠΥΣΕΕΠ. 

• Η υπογραφή των συμβάσεων απασχόλησης των ανα¬ 
πληρωτών και ωρομισθίων ΕΕΠ, των αναπληρωτών του 
ΕΒΠ που προσλαμβάνονται στις δομές Ειδικής Αγωγής, 
καθώς και των αναπληρωτών εκπαιδευτικών που προ¬ 
σλαμβάνονται στα ΚΕΔΔΥ. 

• Η ανάκληση της πρόσληψης αναπληρωτών των κλά¬ 
δων ΕΕΠ και ΕΒΠ και των ωρομισθίων ΕΕΠ που δεν αντα- 
ποκρίνονται στο έργο τους ή δεν πληρούν τις κείμενες 
νομικές διατάξεις. Επίσης εισηγείται στον Υπουργό Παι¬ 
δείας και Θρησκευμάτων την ανάκληση της πρόσληψης 
αναπληρωτών εκπαιδευτικών που προσλαμβάνονται στα 
ΚΕΔΔΥ, που δεν ανταποκρίνονται στο έργο τους ή δεν 
πληρούν τις κείμενες νομικές διατάξεις. 

• Ο Περιφερειακός Διευθυντής Εκπαίδευσης, πλέον 
των παραπάνω, είναι οικονομικά υπεύθυνος για τους 
αναπληρωτές των κλάδων ΕΕΠ και των αναπληρωτών 

εκπαιδευτικών που προσλαμβάνονται στα ΚΕΔΔΥ και 
αναλυτικότερα ως εξής: 

Α) Συντάσσει και υπογράφει τις καταστάσεις μισθο¬ 
δοσίας των εκπαιδευτικών και των κλάδων ΕΕΠ και εί¬ 
ναι υπόλογος έναντι του Υπουργείου Παιδείας,Έρευνας 
και Θρησκευμάτων/Ειδική Υπηρεσία Εφαρμογής Εκπαι¬ 
δευτικών Δράσεων, για όλες τις δαπάνες που αφορούν 
την οικονομική διαχείριση του προγράμματος. Β) Είναι 
υπεύθυνος για τη διαφύλαξη, τον έλεγχο και την υπο¬ 
βολή στοιχείων του φυσικού και οικονομικού αντικειμέ¬ 
νου του έργου, όποτε και όπως του ζητηθούν σε κάθε 
περίπτωση, από το Υπουργείου Παιδείας, Έρευνας και 
Θρησκευμάτων/Ειδική Υπηρεσία Εφαρμογής Εκπαιδευ¬ 
τικών Δράσεων. Γ) Ορίζει τον καταχωριστή στοιχείων 
για τη διαχείριση του προγράμματος. Δ) Ενημερώνει το 
πληροφοριακό σύστημα «Εργάνη» και τον ΟΑΕΔ υπο¬ 
βάλλοντας την αναγγελία πρόσληψης. Ε) Υποβάλλει τις 
δηλώσεις παρακρατούμενων φόρων (ΦΜΥ) στην αρμόδια 
Δημόσια Οικονομική Υπηρεσία. ΣΤ) Υποβάλλει Αναλυτικές 
Περιοδικές Δηλώσεις (ΑΠΔ) σύμφωνα με τις οδηγίες και 
μέσα στις προθεσμίες που θέτει το ΙΚΑ. Ζ) Καταβάλλει 
τα ποσά στους δικαιούχους των κλάδων ΕΕΠ και των 
αναπληρωτών εκπαιδευτικών που υπηρετούν στα ΚΕΔΔΥ 
και αποδίδει τα ποσά που αφορούν σε ασφαλιστικές 
εισφορές και κρατήσεις τρίτων. Η) Στο τέλος κάθε δια¬ 
χειριστικής χρήσης (31/12), εκδίδει βεβαιώσεις αποδοχών 
για: α) όλους τους αναπληρωτές των κλάδων ΕΕΠ και 
β) τους αναπληρωτές εκπαιδευτικούς που προσλαμβάνο¬ 
νται στα ΚΕΔΔΥ και μισθοδοτούνται από το πρόγραμμα. 
Ο) Αποστέλλει το απαιτούμενο ηλεκτρονικό αρχείο στην 
Γ ενική Γ ραμματεία Πληροφοριακών Συστημάτων για τη 
μισθοδοσία κάθε διαχειριστικής χρήσης. I) Εξασφαλίζει 
την επικοινωνία μεταξύ των αρμοδίων στελεχών των 
Περιφερειακών Διευθύνσεων Εκπαίδευσης και του Υπουρ¬ 
γείου ΠαιδείαςΈρευνας και θρησκευμάτων. ΙΑ) Προβαίνει 
σε κάθε άλλη ενέργεια που απαιτείται από το ισχύον 
θεσμικό πλαίσιο, 

θ) Οι αρμοδιότητες του Αναπληρωτή Προϊσταμένου 
ΚΕΔΔΥ είναι: 

• Υπογράφει τις καταστάσεις για την τήρηση του υπο¬ 
χρεωτικού ωραρίου απασχόλησης των ΚΕΔΔΥ της περι¬ 
οχής αρμοδιότητας του, τόσο για τους εκπαιδευτικούς 
όσο και για το ειδικό εκπαιδευτικό προσωπικό (ΕΕΠ) 

• Είναι Διοικητικός υπεύθυνος για τους αναπληρωτές 
των κλάδων ΕΕΠ και των εκπαιδευτικών (απόδοση βαθ¬ 
μού και ΜΚ, άδειες κλπ) που υπηρετούν στο ΚΕΔΔΥ. 

Αρθρο 3 -Υλοποίηση και εφαρμογή φυσικού αντικειμέ¬ 
νου και διαχείρισης οικονομικού αντικειμένου 

Οι παράγραφοι 1,6,7,8,9 και 11 αντικαθίστανται ως εξής: 

I. Για τα σχολικά έτη 2014-2015 και 2015-2016 οι δαπάνες 
του προγράμματος θα βαρύνουν τον ειδικό Λογαριασμό 
του ΥΠΑΙΘ, ο οποίος μπορεί να χρηματοδοτείται προς 
τούτο από το Πρόγραμμα Δημοσίων Επενδύσεων του 
ΥΠΑΙΘ. 

6. Από τον ιδιαίτερο λογαριασμό του έργου που θα 
τηρείται στην Εθνική Τράπεζα, ο Ειδικός Λογαριασμός 
του ΥΠΑΙΘ θα μεταφέρει πιστώσεις με εντολές πληρω¬ 
μής στις Διευθύνσεις Πρωτοβάθμιας και Δευτεροβάθμιας 
Εκπαίδευσης καθώς και στις Περιφερειακές Διευθύνσεις 
Εκπαίδευσης, οι οποίες θα προσλάβουν προσωπικό μέσω 
του εθνικού σκέλους του Προγράμματος Δημοσίων Επεν¬ 
δύσεων. 


7. Κάθε Διεύθυνση Πρωτοβάθμιας και Δευτεροβάθμιας 
Εκπαίδευσης διατηρεί τραπεζικό λογαριασμό με την επω¬ 
νυμία «Διεύθυνση Πρωτοβάθμιας - Δευτεροβάθμιας Εκ¬ 
παίδευσης» και αντίστοιχα κάθε Περιφερειακή Διεύθυνση 
Εκπαίδευσης με την επωνυμία «Περιφερειακή Διεύθυνση 
Εκπαίδευσης» ο οποίος τηρείται αποκλειστικά για το 
εν λόγω πρόγραμμα. Ως υπόλογοι του αναφερόμενου 
λογαριασμού ορίζονται αντίστοιχα οι Διευθυντές των 
οικείων Διευθύνσεων Εκπαίδευσης και οι Περιφερειακοί 
Διευθυντές Εκπαίδευσης. Από τον αναφερόμενο λογα¬ 
ριασμό και μόνο πραγματοποιούνται οι πληρωμές των 
δικαιούχων του εν λόγω προγράμματος. 

8. Γ ια την εκκαθάριση και την πληρωμή, αποστέλλονται 
στην Ειδική Υπηρεσία Εφαρμογής Εκπαιδευτικών Δράσε¬ 
ων οι μισθοδοτικές καταστάσεις, οι οποίες υπογράφονται 
και βεβαιώνονται αντίστοιχα από τον αρμόδιο Διευθυντή 
Εκπαίδευσης και τον αρμόδιο Περιφερειακό Διευθυντή 
Εκπαίδευσης. Μετά την εξόφληση των εκπαιδευτικών, 
του προσωπικού των κλάδων ΕΕΠ και του ΕΒΠ και των 
Ασφαλιστικών Ταμείων, αποστέλλονται στην ΕΥΕ ΕΔ τα 
αντίστοιχα αποδεικτικά εξόφλησης. 

9. Οι εκπαιδευτικοί και το προσωπικό των κλάδων ΕΕΠ, 
που μετακινούνται εκτός της έδρας του σχολείου ή του 
ΚΕΔΔΥ, είτε για να διδάξουν σε τμήματα είτε για το 
υποστηρικτικό και εκπαιδευτικό έργο του ΚΕΔΔΥ, δι¬ 
καιούνται οδοιπορικά έξοδα σύμφωνα με τις κείμενες 
διατάξεις και με απόφαση του Διευθυντή Εκπαίδευσης ή 
του Περιφερειακού Διευθυντή Εκπαίδευσης αντιστοίχως. 

10. Όλα τα δικαιολογητικά που απαιτούνται για την 
υλοποίηση του έργου και τα οποία αφορούν τη μισθο¬ 
δοσία, παραμένουν και διαφυλάσσονται στις αρμόδιες 
Περιφερειακές Διευθύνσεις Εκπαίδευσης και Διευθύνσεις 
Εκπαίδευσης αντιστοίχως. 

Άρθρο 4 - Ολοκλήρωση και Εκκαθάριση του Έργου 

Το Αρθρο 4 αντικαθίσταται ως εξής: 

Το έργο ολοκληρώνεται με τη λήξη του σχολικού έτους 
2015 - 2016. Μέχρι την 31η Δεκεμβρίου 2016 θα έχει ολο¬ 
κληρωθεί η εκκαθάριση του έργου από την Ειδική Υπη¬ 
ρεσία Εφαρμογής Εκπαιδευτικών Δράσεων, ενώ τυχόν 
αδιάθετα υπόλοιπα θα επιστραφούν στον λογαριασμό 
της Τράπεζας της Ελλάδος με την επωνυμία «Αδιάθετα 
Υπόλοιπα Νομικών Προσώπων παρελθόντων οικονομικών 
ετών». 

Αρθρο 5 -Έναρξη ισχύος 

Η απόφαση αυτή ισχύει από 01-09-2014. 

Κατά τα λοιπά ισχύει η ως άνω κοινή υπουργική από¬ 
φαση με αντίστοιχη εφαρμογή των διατάξεων αυτής στα 
σχολικά έτη 2014 - 2015 και 2015 - 2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 9 Νοεμβρίου 2015 

